Demisia președintelui a pus paie pe foc. Plecarea de la Cotroceni „a creat ideea că este o victorie a forțelor extremiste”, spune un fost ministru al Apărării
Demisia președintelui Klaus Iohannis s-a sincronizat cu un protest al susținătorilor ultranaționalistului Călin Georgescu, ceea ce a dat senzația că manifestanții l-au dat jos pe șeful statului, apreciază fostul ministru al Apărării, Vasile Dîncu. Chiar dacă Iohannis a considerat că plecarea sa de la Cotroceni ar contribui la scăderea tensiunilor, efectul nu a fost neapărat acesta, spune deputatul european.